**Sajtóközlemény**

*Azonnal közölhető*

**MÁR TÖBB MINT 1.000 ÍZÜLETET KEZELTEK SAJÁTSEJTES ELJÁRÁSSAL**

*A Lipogems kezelés 100%-ban természetes megoldást nyújthat a modern népbetegségre, a porckopásra*

Budapest, 2018. január 22. **- Magyarországon a lakosság legalább 20%-ának mindennapjait nehezíti meg valamilyen ízületi betegség, gyulladás vagy porckopás, amely miatt mintegy 2 millió ember számára járhatnak fájdalommal még az olyan hétköznapi mozdulatok is, mint a sétálás vagy a lépcsőzés. Az ízületi betegségekben szenvedők életminőségének javítása eddig csak több hónapos felépülési idővel és fájdalmas műtéti eljárásokkal volt megoldható, amely okán a betegek a munkából is hosszú időre kiestek. Immár hazánkban is elérhető a Lipogems eljárás, mely a páciens saját zsírszövetéből kinyert sejttömeg, amely regeneratív tulajdonságokkal rendelkezik (mezenchimális (ős)sejteket is tartalmaz) regenerálja a sérült ízületet, vagyis a beteg saját sejtjeinek felhasználásával kezelhető. A sajátsejtes ízületkezelés sikerét jól mutatja, hogy napjainkra már Magyarországon is megtörtént a 350. sikeres és eredményes beavatkozás több mint az 1.000 ízületet kezelve.**

**Népbetegség a porckopás**

A mozgásszervi betegségek a világ népességének legalább 20%-át sújtják, hazánkban minden 5. ember szenved valamely nagyízületet – váll, csípő, térd, boka, könyök, csukló – érintő porckopási problémától. A szervezet ízületeit gyulladásos formában megtámadó, a mai orvostudomány szerint krónikus betegség, egész életen át elkíséri az érintetteket, jobb-rosszabb állapotok hullámzásával. Ezekre a problémákra ez idáig csak a fájdalmas és hosszú felépülési idővel járó műtét, végső esetben pedig a protézis beültetése jelentett megoldást.

**A saját testünk: a természetes megoldás**

2010-ben Olaszországban egy szakorvos professzor által szabadalmaztatott és ma már hazánkban is számos klinikán alkalmazott Lipogems sajátsejtes eljárás segítségével azonban elkerülhető a munkából való kiesés és a fájdalmas lábadozási idő. A módszer lényege, hogy a páciensről zsírleszívással vett, tisztított és mechanikusan feldolgozott zsírszövetet akár 20 perc alatt kinyerik és ugyanazon eljárás során vissza is ültetik a kezelésre szoruló ízületbe. Így a gyógyulás a páciens saját sejtjével, külső anyag használata nélkül történik.

***„Ma már tudományos tényként kezelhető, hogy a zsírszövet is megfelelő arányban tartalmaz természetes regeneratív tulajdonságokkal rendelkező sejttípusokat, köztük*** *mezenchimális őssejteket****.*** *Ennek következtében, a zsírszövet például a csontvelőből származó hasonló tulajdonságú sejtek kinyerésének megfelelő alternatívája”* –mondta el Prof. Dr. Csernátony Zoltán, a Debreceni Egyetem Orvos- és Egészségtudományi Centrum Ortopédiai Klinika igazgatója. *„Az őssejtek, pontosabban regeneratív sejtek képesek átalakulni a szervezet bármelyik sejtjévé, így segítve saját gyógyulásunkat, ezért a zsírsejtekre ma már egyre inkább sárga aranyként tekint az orvostudomány”* – tette hozzá.

**Hogyan lesz a zsírszövetünkből őssejteket tartalmazó regeneratív szövetállomány?**

A sajátsejtes eljárás keretében a páciens hasfalából kinyert zsírszöveteken egy zárt, steril készülék segítségével **egy minimális, enzimmentes kezelést végeznek, kizárólag fizikai behatásokkal** és szűrőkkel**. A sejtekből** különböző filterekkel **kinyerik a megfelelő szövetállományt** az infúziókhoz is használt steril sóoldatban. **Ez az eljárás biztosítja a sejtek aktiválását, a regeneratív hatások azonnali és széles spektrumú beindítását. A zsírsejtekből így kinyert,** hajszálerekben gazdag szövetállomány a Lipogems, amelyet ugyanazon eljárás keretében juttatnak vissza a páciens ízületeibe. Gyulladásgátló és antibakteriális tulajdonsága miatt, az ízület **gyógyulásának folyamata felgyorsul és akár teljes gyógyultság is elérhető.** A Lipogems eljárással kinyert őssejtek a szervezetbe beültetve bármilyen, a környező sejtekhez hasonló sejtté, **például porccá, csonttá, ínná, ínszalaggá vagy izommá alakulhatnak át és szaporodásra bírják a hasonló helyi sejteket.**

Az eljárás mindössze 45-60 percig tart, amely után a páciens pár órán belül a saját lábán távozhat. Az elvégzett sikeres beavatkozások nagy száma alátámasztja, hogy az ízületi fájdalmak kezelésében az orvostudomány, azon belül is az egynapos ambuláns kezelések hatalmas mérföldkőhöz értek.

**Túl az ezredik ízületen**

Az ortopédia területén eddig már több mint 30.000 esetben alkalmazták sikerrel a sajátsejtes eljárást világszerte. Emellett a módszer fokozatosan teret nyer a szépészeti beavatkozásokban is, az arcforma javítása és az arcbőr feszességének visszaállításában, valamint egyéb orvosi területeken is.

*„A Lipogems eljárást az „Orthopedics This Week” amerikai ortopédiai internetes szaklap 2016-ban* ***a leginnovatívabb 11 új, a sport-medicinában használt eljárás*** *közé választotta” – mondta* Veres József, a Medropolitan Consulting Kft. ügyvezető igazgatója. *„Bízunk benne, hogy ez a korszerű, fájdalommentes és gyors eljárás itthon is fokozott ütemben járul majd hozzá a betegek életminőségének javításához”* – tette hozzá.

Magyarországon ortopédiai célra már közel 10 klinikán használják az eljárást, mely alkalmazása mérföldkőhöz érkezett: immár 350 páciens életminősége javult a módszernek köszönhetően.

**Segítség a sportban és a hétköznapokban is**

Hazánkban az elsők között kezelték Lipogems eljárással Dudás Ádám válogatott labdarúgót, akin 2016 januárjában, Debrecenben végezték el az első beavatkozást, a másodikat pedig idén év elején. Korábban számtalan nagy műtéten esett át, bal térdét már négyszer operálták – többek között kivették és pótolták a keresztszalagjait. Protézis beültetéséről szó sem lehetett, hiszen az mindennemű sportolás végét jelentette volna. Az elvégzett Lipogems beavatkozás óta állapota látványosan javult, másfél éves kihagyás után még a pályára is visszatért egy időre.

*„Az első kezelés olyan jól sikerült, hogy újra elkezdtem edzeni. A felkészülés 80-90%-át végig csináltam, de végül sajnos túl megerőltetőnek bizonyult a sok edzés. Most másodszorra már a hétköznapi életem jobbá tételéért kértem a kezelést, és elégedett vagyok az eredménnyel”* – *nyilatkozta a sportoló.*

A labdarugó gyors felépülését látva Szabó Győző színész és Gryllus Vilmos zenész is alávetették magukat a beavatkozásnak.

*„Elsősorban a magánéletemben okozott gondot a porckopás, mivel nagyon sokat sportolok, a fájdalom miatt gyakran le kellett mondanom az edzéseimet. Sajnos már a színházban is nehézségeim voltak a térdfájdalom miatt, ezután hallottam a Lipogems sajátsejtes eljárásról és rögtön eldöntöttem, hogy bevállalom” – mondta el Szabó Győző színész.*

*„Zenészként a legrosszabb, ami történhet az emberrel, ha fáj a keze. Nekem sajnos egy baleset miatt a csuklómban alakult ki ízületi fájdalom. Sajnos a csuklóm mellett a csípőm se volt már a régi, így amikor hallottam a Lipogemsről, rögtön jelentkeztem a kezelésre. A kezelés óta kevesebb a fájdalmam. Épp most tértem vissza a síelésből” – mondta Gryllus Vilmos zenész.*

Az ő kezelésüket és gyógyulásukat, a következő hónapokban követhetjük nyomon, ***atesejted.hu*** edukációs weboldalon és Facebook oldalon, ahol hasznos tippeket és tanácsokat tudhatunk meg az ízületi fájdalmakról, valamint a sajátsejtes kezelés forradalmi hatásairól.

**További információ:**

|  |  |
| --- | --- |
| **Tölgyi Krisztina**Premier Next Communications Kft.Tel: 1/483-1860, 30/310-1324Email: sajto@premeircom.hu |  |